आधार कार्ड बनाने के लिए मशीनें भेजने की लगाई गुहार
प्राइवेटस्कूलवेलफेयर एसोसिएशन के सदस्य स्कूलों की मांग को लेकर डीईओ कार्यालय में अधिकारियों से मिले। उन्होंने सभी समस्याओं को अधिकारियों के सामने रखकर उनको दूर करने की मांग की। प्रधान रवि भूषण गर्ग के नेतृत्व में कार्यकारी डीईओ निर्मल तनेजा और डिप्टी डीईओ शमशेर सिरोही के साथ समस्याओं पर विचार विमर्श किया गया।
प्रधान ने कहा कि शीतकालीन अवकाश के बाद आधार कार्ड बनवाने के लिए मशीनें स्कूलों में भेजी जाए। एमआईएस पोर्टल का प्रफोर्मा भरने के लिए एक ट्रेनिंग शिविर लगाया जाए ताकि हरियाणा सरकार द्वारा शुरू किए गए डिजिटल मिशन को सार्थक रूप दिया जा सके।
उन्होंने कहा कि ऐसी छोटी-छोटी समस्याओं के कारण स्कूल संचालकों को काफी परेशानियों हो रही हैं। उन्होंने समस्याओं को दूर करने की गुहार लगाई। इस अवसर पर जोगिंद्र ढुल, प्रवीन प्रजापति, वरुण जैन, सुरेंद्र अरोड़ा, महेंद्र कुमार, लाभ सिंह लैलर, गौतम बंसल, मनोज शर्मा मौजूद थे।
कैथल | डीईओकार्यालय में अधिकारियों को प्राइवेट स्कूलों की समस्याओं से अवगत करवाते हुए एसोसिएशन सदस्य।
hin_Deva hin_Deva hin_Deva hin_Deva hin_Deva